Şilyan

Şilyan — Azərbaycan Respublikasının Kürdəmir rayonunun Şilyan kənd inzibati ərazi dairəsində kənd.

 Bələdiyyə 
Şilyan–Qarabucaq bələdiyyəsinə tabedir.

 Tarixi 
16–17-ci  əsrlərdə bu ərazidə şilyan tayfaları məskunlaşmışdır. 1859-cu ilə qədər ərazi Şamaxı quberniyasının Göyçay qəzasına, 1859-cu ildə quberniyanın mərkəzi Bakıya köçürüləndən sonra isə Bakı quberniyasına tabe olmuşdur.
1918-ci ildə Osmanlı ordusunun komandanı Nuru Paşa bu əraziyə kömək üçün gəlmiş və aclıq və xəstəlikdən ordunun xeyli hissəsi tələf olmuşdur. Kənd sakinləri hələ də məişət qazıntıları apararkən bu qalıqlara rast gəlir.

 Toponimikası 
Şilyan oyk. Şirvan düzündədir. Yaşayış məntəqəsi Ucar r-nu ərazisində mövcud olmuş Müsüslü Şilyan kəndindən köçüb gəlmiş ailələrin indiki ərazidə maskunlaşması nəticəsində yaranmışdır. Kənd Göyərçin Şilyan və Orta Şilyan (Düyü Şilyan da adlanır) kimi iki məhəlləyə ayrılır.Azərbaycan Toponimlərinin Ensiklopedik Lüğəti. Azərbaycan Milli Elmlər Akademiyası. Nəsimi adına Dilçilik İnstitutu. Şərq-qərb Bakı-2007. səh.427

 Əhalisi 
2009-cu ilin siyahıyaalınmasına əsasən kəndə 4733 nəfər əhali yaşayır.Azərbaycan Respublikası Əhalisinin Siyahıyaalınması. Azərbaycan Respublikasının Dövlət Statistika Komitəsi. Bakı-2010. Səh.629

 İqtisadiyyatı 
 Əhalinin əsas məşğuliyyətini kənd təsərrüfatı–əkinçilik, maldarlıq və heyvandarlıq təşkil edir. Ərazisində 2 məktəb, tibb məntəqəsi var. Əraziyə qaz xətti, həmçinin yeni asfalt yollar çəkilmişdir.

 Həmçinin bax 
 Kürdəmir rayonu

 Xarici keçidlər 
 Azərbaycan Respublikası Kürdəmir Rayon İcra Hakimiyyəti

 İstinadlar 

Kateqoriya:Kürdəmir rayonunun kəndləri